cyanic-selkie/wikianc huggingface dataset:
ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ
เนื้อเรื่อง
ในปีพุทธศักราช 2124 พระเจ้าบุเรงนอง เสด็จสวรรคต ต่อมา มหาอุปราชานันทบุเรง ขึ้นครองราชย์เป็น พระเจ้านันทบุเรง สืบต่อ หงสาวดีได้มีพระราชสาสน์ส่งไปยังพระพิษณุโลกสองแควให้ส่งตัวแทนมาร่วมพระราชพิธีถวายเพลิงพระศพที่หงสาวดี พระนเรศวรได้เสนอตัวพระองค์เองแม้จะทรงรู้ว่า จะเป็นการคืนกลับไปอยู่ยังมือศัตรูอีกครั้ง แต่เพราะพระเจ้าบุเรงนองมีบุญคุณต่อพระนเรศวรเฉกเช่นพระราชบิดาแท้ ๆ อีกองค์หนึ่ง พระนเรศวรจึงจำเป็นต้องเสด็จเดินทางไป และด้วยพระองค์รู้ว่าการเดินทางไปครั้งนี้จะพบกับอันตรายมากมาย จึงเสด็จไปเพียงลำพัง โดยไม่นำพระเอกาทศรถตามเสด็จด้วย เมื่อไปถึง พระมหาอุปราชามังสามเกียด พระโอรสของพระเจ้านันทบุเรงที่รังเกียจพระนเรศวรมาตั้งแต่ยังทรงพระเยาว์ และ มังจาปะโร พระสหายคนสนิท ต่างเพ็ดทูลให้พระนเรศวรต้องพบกับอันตรายซึ่งจะนำมาซึ่งพระชนม์ชีพ โดยที่งานพระบรมศพครั้งนี้ เมืองคังซึ่งเป็นประเทศราชหงสาวดีมิได้ส่งตัวแทนมา พระเจ้านันทบุเรงจึงมีพระบรมราชโองการให้อุปราชของ 3 เมือง คือ พระนเรศวร, นัดจินหน่อง อุปราชเมืองตองอู และพระมหาอุปราชามังสามเกียด ยกทัพไปปราบเมืองคัง โดยแข่งขันกัน
เมื่อไปถึง เมืองคังเป็นเมืองที่อยู่บนภูเขาสูง ยากที่จะโจมตี กองทัพหงสาวดีของพระมหาอุปราชามังสามเกียดแม้จะยกพลบุกเข้าโจมตีซึ่ง ๆ หน้าก็ไม่สำเร็จ เพราะถูกต่อต้านอย่างหนักจาก เลอขิ่น ธิดาของเจ้าฟ้าเมืองคัง ที่ใช้ทั้งธนูและก้อนหินทุ่มลงมา วันต่อมา ทัพตองอูของนัดจินหน่องเข้าโจมตีบ้าง โดยใช้แผ่นไม้เป็นโล่กั้นแต่ก็ไม่สำเร็จเพราะถูกจู่โจมด้วยไฟ ขณะที่ทัพตองอูกำลังโจมตีอยู่นั้น ข้างพระนเรศวรได้สำรวจสภาพรอบเมืองคัง พบว่าหลังเมืองมีแหล่งน้ำที่ชาวเมืองลงมาตักใช้และเป็นทางขึ้นไปยังเมืองคังได้ จึงทรงจัดทัพแบ่งเป็น 2 ทาง ทางแรกแสร้งให้พระชัยบุรี และพระศรีถมอรัตน์จู่โจมหน้าด้านเหมือนเช่น 2 เมืองก่อนหน้านั้น ส่วนพระองค์จะจู่โจมที่ด้านหลัง ผลปรากฏว่า พระนเรศวรสามารถตีเมืองคังได้สำเร็จ และได้จับตัวเลอขิ่นและเจ้าฟ้าเมืองคังกลับไปรับโทษยังหงสาวดีได้สำเร็จ
การที่พระนเรศวรกระทำการสำเร็จดังนั้น สร้างความแค้นเคืองให้พระมหาอุปราชามังสามเกียดยิ่งนักเพราะถือว่าถูกลบหลู่พระเกียรติ ขณะที่นัดจินหน่องมองพระนเรศวรอย่างไม่ดูแคลนเพราะถือว่าในอนาคตพระนเรศวรอาจเป็นได้ทั้งมิตรและศัตรูคนสำคัญ เมื่อถึงหงสาวดี พระเจ้านันทบุเรงมีคำสั่งให้เผาทั้งเป็นเจ้าฟ้าเมืองคัง แต่พระนเรศวรได้ทูลขอชีวิตไว้ พระเจ้านันทบุเรงจึงให้ปล่อยตัวกลับไป ต่อมา พระเจ้านันทบุเรง กับพระเจ้าตะโดเมงสอ เกิดขัดแย้งกันเพราะ พระมหาอุปราชามังกยอชวาเอาหัวของพระนางนัดเชงเมดอโขกกับปลายเตียงจนมีพระโลหิตไหล พระนางนัดเชงเมดอได้ส่งผ้าซับพระพักตร์ที่เปื้อนพระโลหิตไปหาพระเจ้าตะโดเมงสอ พระเจ้าตะโดเมงสอทรงพิโรธมากจึงประกาศศึกกับหงสาวดี ขณะที่พระเจ้านันทบุเรงเสด็จออกไปทำสงครามยังเมืองอังวะ พระมหาอุปราชามังสามเกียด เป็นผู้รั้งพระนครได้ทำอุบายร้ายต่อพระนเรศวรขณะเสด็จถึงเมืองแครง แต่ว่า พระยาเกียรติ และ พระยาราม ทหารมอญที่ถูกส่งมาลอบปลงพระชนม์พระนเรศวรได้สำนึกในบุญคุณครั้งอดีตที่พระนเรศวรเคยมีต่อตนจึงได้สารภาพความจริงโดยนำความบอกผ่านมายัง พระมหาเถรคันฉ่อง ที่เมื่อพระเจ้าบุเรงนองสวรรคตแล้วได้อกมาจำพรรษายังนอกเมือง พระมหาเถรคันฉ่องได้นำความมาบอกแก่พระนเรศวร พระนเรศวรได้กระทำพิธีหลั่งน้ำทักษิโณทกประกาศไม่ขึ้นต่อหงสาวดี เป็นการแสดงว่านับแต่นี้ต่อไป พระพิษณุโลกสองแควและอยุธยาจะไม่ขึ้นตรงต่อหงสาวดีอีกแล้ว
ขณะที่เล่อขิ่นได้เดินทางกลับเมืองคัง เลอขิ่นได้ติดตามไปกับกองทัพของพระนเรศวร เพื่อช่วยชาวไทใหญ่ของตนที่ถูกทหารหงสาจับตัวไว้ที่เมืองกำแพงเพชร โดยมี หมอกมู องครักษ์หญิงติดตามไปด้วย ขณะที่เล่อขิ่นและหมอกมูกำลังเดินทางในป่า มือสังหารชาวนาคาได้ลงมือลอบสังหาร รวมทั้งลอบปลงพระชนม์พระนเรศวรถึงที่พำนักด้วย โดยพระมหาอุปราชามังสามเกียดเป็นผู้ส่งไป ทำให้พระนเรศวรต้องเริ่งเดินทางให้เร็วขึ้นเพื่อให้พ้นเขตแดนหงสาวดี ทาง สุระกรรมา แม่ทัพอาวุโสแห่งหงสาวดีได้เตือนพระมหาอุปราชามังสามเกียดว่าอย่าได้ประมาทพระนเรศวร แต่มหาอุปราชามังสามเกียดเถียงว่า อย่ามาเถียงกับมหาอุปราชอย่างตนเอง
กองทัพของหงสาวดีไล่ตามพระนเรศวรกระชั้นชิดยิ่งขึ้น หมอกมูเพื่อปกป้องเลอขิ่นได้รับบาดเจ็บ นางจึงฆ่าตัวตายเพื่อไม่ให้เป็นภาระ ทำให้เลอขิ่นนำข่าวมาบอกพระนเรศได้ง่ายขึ้น ออกราชมนูได้ย้อนกลับมาเพื่อช่วย ขณะที่ทุกคนกำลังข้ามแม่น้ำสะโตง พระนเรศวรทรงสั่งให้พระราชมนูพามณีจันทร์และเลอขิ่นขามแม่น้ำสะโตง และพระองค์ก็สามารถข้ามแม่น้ำตามไปได้สำเร็จ อีกทั้งพระองค์ยังใช้พระแสงปืนต้นกระบอกที่พระองค์ได้รับมาจากซักแซกยอถ่างที่เมืองแครง ยิงสุระกรรมาตกจากคอช้างถึงแก่ความตายได้อีกด้วย
นักแสดงนำ
นักแสดงหลัก
นักแสดงสมทบ
นักแสดงร่วม
นักแสดงรับเชิญ
สหพันธรัฐอาหรับ
สหพันธรัฐอาหรับฮัชไมต์ (Hashemite Arab Federation) หรือ สหพันธรัฐอาหรับ (Arab Federation) เป็นรัฐอายุสั้นซึ่งก่อตั้งเมื่อ พ.ศ. 2501 ระหว่างราชอาณาจักรอิรักและจอร์แดน สหพันธรัฐได้ตั้งขึ้นเมื่อ 14 กุมภาพันธ์ พ.ศ. 2501 เมื่อพระเจ้าฟัยศ็อลที่ 2 แห่งอิรักและสมเด็จพระราชาธิบดีฮุสเซนแห่งจอร์แดน พระญาติของพระองค์ได้ตกลงรวมราชอาณาจักรฮัชไมต์ทั้งสองแห่งเข้าด้วยกันเพื่อเป็นการตอบสนองต่อการรวมตัวกันของอียิปต์และซีเรียเป็นสหสาธารณรัฐอาหรับ สหพันธรัฐนี้มีอายุเพียง 6 เดือน โดยสลายตัวลงเมื่อ 2 สิงหาคม พ.ศ. 2501 หลังจากพระเจ้าฟัยศ็อลที่ 2 ถูกรัฐประหารในวันที่ 14 กรกฎาคม พ.ศ. 2501
พิพิธภัณฑ์ศิลปะตะวันตกแห่งชาติ
พิพิธภัณฑ์ศิลปะตะวันตกแห่งชาติ (, National Museum of Western Art) คือ พิพิธภัณฑ์ศิลปะหรือหอศิลป์สาธารณะของประเทศญี่ปุ่นจัดแสดงศิลปะตะวันตก
ประวัติ
พิพิธภัณฑ์ศิลปะตะวันตกแห่งชาติ ก่อตั้งขึ้นเมื่อวันที่ 10 มิถุนายน พ.ศ. 2502 โดยเริ่มจากการสะสมงานศิลปะชิ้นสำคัญของ Matsukata Kojiro (ค.ศ. 1865–1950)
พิพิธภัณฑ์จัดแสดงผลงานตั้งแต่ยุคฟื้นฟูศิลปวิทยาการ จนถึงต้นคริสต์ศตวรรษที่ 20 ซึ่งหลายชิ้นงานมีมาตั้งแต่ก่อตั้งพิพิธภัณฑ์ จุดประสงค์ของพิพิธภัณฑ์คือเพื่อให้ประชาชนได้มีโอกาสชื่นชมศิลปะตะวันตก
พิพิธภัณฑ์แห่งนี้เป็นหน่วยงานแห่งชาติเพียงแห่งเดียวของญี่ปุ่นที่อุทิศให้กับศิลปะตะวันตก และได้มีส่วนเกี่ยวข้องในการจัดนิทรรศการงานศิลปะ วิจัย ฟื้นฟู อนุรักษ์ ศึกษาและเผยแพร่สื่อที่เกี่ยวข้องกับศิลปะตะวันตก
ในเดือนกรกฎาคม พ.ศ. 2559 ตัวอาคารพิพิธภัณฑ์ศิลปะตะวันตกแห่งชาติ ได้รับการขึ้นทะเบียนเป็นมรดกโลก โดยเป็นหนึ่งในอาคารที่เป็นผลงานการออกแบบของเลอกอร์บูซีเย จากจำนวน 17 อาคารที่ได้ร่วมขึ้นทะเบียนทั่วโลก ภายใต้ชื่อ งานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่
รายชื่อตัวละครในหมอซ่าส์พันธุ์เอ็กซ์
บทความนี้เป็นรายชื่อตัวละครที่ได้รับการกล่าวถึงอย่างสำคัญในละครโทรทัศน์ญี่ปุ่นเรื่องหมอซ่าส์พันธุ์เอ็กซ์ นำแสดงโดย เรียวโกะ โยเนกูระ ออกอากาศครั้งแรกในวันที่ 18 ตุลาคม ค.ศ. 2012 จนถึง 16 ธันวาคม 2021 ทางสถานีโทรทัศน์ทีวีอาซาฮิในประเทศญี่ปุ่น
ศูนย์จัดหาแพทย์คัมบาระ
! สถาบัน แผนก หรือตำแหน่ง ! ช่วงเวลา
ผู้อำนวยการ
! สถาบัน แผนก หรือตำแหน่ง ! ฤดูกาล
ศัลยแพทย์
! สถาบัน แผนก หรือตำแหน่ง ! ฤดูกาล
สาขาหลัก
! สถาบัน แผนก หรือตำแหน่ง ! ฤดูกาล
มาริอา มาร์การิตา ดัชเชสแห่งอ็องฌู
มาริอา มาร์การิตา ดัชเชสแห่งอ็องฌู (Her Royal Highness Marie Marguerite, Duchess of Anjou) ประสูติเมื่อวันที่ 21 ตุลาคม พ.ศ. 2526 ทรงเป็นชาวเวเนซุเอลา เป็นบุตรสาวของ วิกเตอร์ วาร์กัส นายธนาคารและนักธุรกิจชาวเวเนซุเอลาซึ่งเป็นที่รู้จักกันดีว่าเป็นเจ้าของและประธานธนาคารเอกชนรายใหญ่อันดับที่ 14 ในเวเนซุเอลา
เสกสมรส
นางสาวมาริอา มาร์การิตา วาร์กัส ซานตาเอลลา ได้เข้าพิธีเสกสมรสกับ หลุยส์ อัลฟอนส์เซร์ ดยุกแห่งอ็องฌู เมื่อวันที่ 5 พฤศจิกายน 2547 รับพระราชทานพระอิสริยยศ ดัชเชสแห่งอ็องฌู พระชายา มีพระบุตรดังนี้
ทั้งนี้ พระองค์และพระสวามีทรงดำรงพระราชอิสริยยศแบบไม่เป็นทางการคือ สมเด็จพระราชาธิบดีและสมเด็จพระราชินีแห่งฝรั่งเศสและนาบาร์รา
ต่อมไทรอยด์
ต่อมไทรอยด์ (Thyroid gland) เป็นต่อมไร้ท่อที่อยู่ด้านหน้าของลำคอ โดยอยู่ด้านข้างนาเดียร์และใต้ต่อมกระดูกอ่อนไทรอยด์ (thyroid cartilage) และอยู่ลึกลงไปจากกล้ามเนื้อสเตอร์โนไฮออยด์ (sternohyoid), สเตอร์โนไทรอยด์ (sternothyroid) และโอโมไฮออยด์ (omoyoid) ต่อมนี้มี 2 พู แผ่ออกทางด้านข้างและคลุมพื้นที่บริเวณด้านหน้าและด้านข้างของหลอดลม (trachea) รวมทั้งส่วนของกระดูกอ่อนคริคอยด์ (cricoid cartilage) และส่วนล่างของกระดูกอ่อนไทรอยด์ (thyroid cartilage) ทั้งสองพูนี้จะเชื่อมกันที่คอคอดไทรอยด์ (isthmus) ซึ่งอยู่ที่บริเวณด้านหน้าต่อกระดูกอ่อนของหลอดลม (trachea cartilage) ชิ้นที่สองหรือสาม
ระบบหลอดเลือดแดง (Arterial supplies)
หลอดเลือดแดงที่มาเลี้ยงโครงสร้างของต่อมไทรอยด์ จะมาจากหลอดเลือดแดงซุพีเรียร์ลาริงเจียล (Superior laryngeal artery) และหลอดเลือดแดงอินฟีเรียร์ลาริงเจียล (Inferior laryngeal artery)
ระบบหลอดเลือดดำและระบบน้ำเหลือง (Venous and lymphatic drainage)
สำหรับระบบหลอดเลือดดำที่นำเลือดออกจากต่อมไทรอยด์ จะผ่านทางหลอดเลือดดำไทรอยด์ (thyroid veins) ที่อยู่ด้านบน ตอนกลาง และด้านล่างของต่อม จากนั้นแขนงหลอดเลือดดำทางด้านบนและตอนกลางจะออกไปสู่หลอดเลือดดำใหญ่บริเวณคอ (internal jugular vein) ขณะที่แขนงด้านล่างไปรวมกับหลอดเลือดดำใหญ่บริเวณไหปลาร้า (brachiocephalic vein) ส่วนน้ำเหลืองในบริเวณต่อมไทรอยด์จะเข้าไปยังต่อมน้ำเหลือง (lymph nodes) ที่อยู่ใกล้เคียงคือต่อมน้ำเหลืองรอบหลอดลม (paratracheal nodes) และต่อมน้ำเหลืองในลำคอส่วนลึก (deep cervical nodes) .......
ระบบเส้นประสาท (Nerve supplies)
เส้นประสาทที่อยู่ในบริเวณของต่อมไทรอยด์ คือ เส้นประสาทรีเคอร์เรนท์ลาริงเจียล (recurrent laryngeal nerve) ซึ่งเป็นแขนงของเส้นประสาทเวกัส (vagus nerve) ที่อ้อมรอบหลอดเลือดแดงใต้กระดูกไหปลาร้าด้านขวา (right subclavian artery) และโค้งหลอดเลือดแดงใหญ่จากหัวใจ (aortic arch) ทางด้านซ้าย แล้วขึ้นมาทอดอยู่ระหว่างหลอดลมกับหลอดอาหาร แล้วจึงผ่านขึ้นมาทางด้านหลังของต่อมไทรอยด์ทั้งสองพู ก่อนจะเข้าสู่กล่องเสียง (larynx) ทางขอบล่างของกล้ามเนื้อรอบคอหอยตอนล่าง (inferior constrictor muscle)
การเจริญพัฒนา (Development)
ต่อมไทรอยด์มีต้นกำเนิดมาจากการบุ๋มตัวของของคอหอย (pharynx) ที่บริเวณโคนลิ้น บริเวณที่เริ่มมีการบุ๋มตัวลงไปเรียกว่า ฟอราเมน ซีกัม (foramen caecum) แล้วลงไปตามท่อที่เรียกว่า ท่อไทโรกลอสซัล (thyroglossal duct) ซึ่งปกติจะหายไปเมื่อโตเต็มที่ แต่อาจพบได้ในลักษณะของถุงน้ำ (cyst) หรือช่องเปิดที่ผิดปกติ (fistula) มีส่วนน้อยที่อาจเหลือเป็นเนื้อเยื่อต่อมไทรอยด์ที่โตผิดที่ (ectopic thyroid tissue) ซึ่งความผิดปกตินี้สามารถแก้ไขได้โดยการผ่าตัด
การผ่าตัดต่อมไทรอยด์ (Thyroidectomy)
การผ่าตัดต่อมไทรอยด์ หรือ Thyroidectomy เป็นวิธีการทางศัลยกรรมที่ค่อนข้างพบได้ทั่วไป โดยปกติจะเป็นการผ่าตัดเอาบางส่วนของต่อมออก ซึ่งการผ่าตัดนี้มักจะใช้ในการรักษาเนื้องอกของต่อมไทรอยด์ แต่บางครั้งก็อาจใช้ในการรักษามะเร็งต่อมไทรอยด์ด้วย เนื่องจากตำแหน่งของต่อมไทรอยด์มีความสัมพันธ์กับโครงสร้างต่างๆ คือ ต่อมพาราไทรอยด์ (parathyroid glands) และเส้นประสาทต่างๆ ที่เกี่ยวข้องกับการเคลื่อนไหวของกล่องเสียงและคอหอย จึงต้องระมัดระวังในการผ่าตัดเป็นพิเศษ ผลข้างเคียงของการผ่าตัดอาจทำให้เกิดอาการเสียงแหบ (hoarseness) หรืออาการกลืนลำบาก (dysphagia) เนื่องจากเส้นประสาทในบริเวณต่อมไทรอยด์ได้รับความเสียหายบางส่วน
ในปัจจุบันได้มีการพัฒนาเทคนิคการผ่าตัดไทรอยด์ผ่านกล้อง ซึ่งในปัจจุบันมีความนิยมมากขึ้น เนื่องจากแผลเล็ก ซ่อนแผลไว้ได้ เจ็บน้อยฟื้นตัวเร็ว แต่ข้อเสียคือ ต้องอาศัยศัลยแพทย์ที่มีความชำนาญในเรื่องการผ่าตัดผ่านกล้อง ในประเทศไทยมีทำได้ไม่ถึง 20 คน การผ่าตัดผ่านกล้องทำเพื่อหลีกเลี่ยงแผลเป็นที่คอ โดยจะเปิดแผลเล็กๆที่บริเวณอื่นแทน เช่น รักแร้ หน้าอก ลานหัวนม หลังหู  หลังผ่าตัดคนไข้จะไม่มีเป็นแผลเป็นที่คอ แต่จะเป็นแผลเป็นที่อื่นแทน เช่น รักแร้ หน้าอก เป็นต้น  โดยขนาดแผลก็มีตั้งแต่ 5mm - 3cm แล้วแต่ชนิดการผ่าตัด (ในประเทศไทยที่แพร่หลาย ก็คือ ผ่าตัดผ่านกล้องผ่านทางรักแร้ และรักแร้-หน้าอก)
เทคนิคล่าสุดของการผ่าตัดไทรอยด์คือ คือ การผ่าตัดไทรอยด์ผ่านกล้องผ่านทางช่องปาก โดยจะเปิดแผลเล็กๆในช่องปาก ขนาด 5mm และ 10mm สอดกล้อง+เครื่องมือเข้าไปผ่าตัด คีบต่อมไทรอยด์ออกมา แผลจะถูกซ่อนไว้ในช่องปากแทน โดยที่หลังผ่าตัดคนไข้ไม่มีแผลเป็นที่ผิวหนังแม้แต่นิดเดียว แผลในปากจะสมานแผลเร็วมาก 2 วันก็ทานได้ตามปกติ และหายเจ็บแผล การผ่าตัดผ่านช่องปากจะเจ็บน้อยกว่าแบบอื่น และในแง่ของความสวยงามจะดีที่สุดเมื่อเทียบกับวิธีอื่น  ทั่วโลกในตอนนี้มีทำการผ่าตัดแบบนี้ที่เยอรมนี ญี่ปุ่น จีน และที่เมืองไทยมีทำที่แรกและที่เดียวที่ กลุ่มงานศัลยกรรม โรงพยาบาลตำรวจ
ทีวีแชมเปียน
ทีวีแชมป์เปี้ยน เป็นรายการเกมโชว์ของประเทศญี่ปุ่นโดยเป็นรายการตามหาผู้มีความสามารถต่างๆมาแข่งขันเพื่อเป็นแชมเปี้ยน ออกอากาศครั้งแรกเมื่อวันที่ 16 เมษายน พ.ศ. 2535 ออกอากาศทางสถานีโทรทัศน์ทีวีโตเกียว
รูปแบบรายการ
รูปแบบของรายการนั้น เป็นการเลือกเฟ้นหาสุดยอดแชมป์เปี้ยนส์ต่างๆ ทั้งในและเทศ ผู้ที่ได้เข้ารอบชิงชนะเลิศ จะได้เป็นแชมป์ และรองแชมป์
การแข่งขันรอบตัดเชือก
สำหรับผู้เข้าแข่งขันที่ผ่านเข้ารอบในอันดับหลังๆ ที่มีคะแนนเสมอเท่ากัน จะต้องไปแข่งขันในรอบตัดเชือกกันต่อ ซึ่งถ้าใครทำคะแนนสูงสุดได้ก่อน ก็จะได้ผ่านเข้ารอบตามหลังไป
ทีวีแชมป์เปี้ยนในประเทศไทย
ทีวีแชมป์เปี้ยนได้นำเทปออกอากาศในญี่ปุ่นเข้ามาประเทศไทยทั้ง 6 ครั้งด้วยกันโดยครั้งแรกออกอากาศทางโมเดิร์นไนน์ทีวี. ทุกวันจันทร์ถึงวันศุกร์ เวลา 19.00-19.30 โดยผู้ที่ออกอากาศคือบริษัท อีฟนิ่งสตาร์ เอ็นเทอร์เทนเมนท์ จำกัด ออกอากาศครั้งแรกเมื่อวันที่ 30 พฤษภาคม พ.ศ. 2543 ถึง พ.ศ. 2546 ครั้งที่ 2 ออกอากาศทางสถานีวิทยุโทรทัศน์ไทยทีวีสีช่อง 3 โดยเปลี่ยนเสียงทีมพากย์เดิมเป็นเสียงพากย์ทางช่อง 3 ออกอากาศทุกวันเสาร์เวลา 14.00 น. โดยประมาณออกอากาศเมื่อปี พ.ศ. 2550 - พ.ศ. 2555 ครั้งที่ 3 ออกอากาศทางสถานีโทรทัศน์ทีไอทีวี และ สถานีโทรทัศน์โมเดิร์นไนน์โดยออกอากาศทุกวนจันทร์ เวลา 20.30-21.30 โดยผู้ที่นำออกอากาศคือ บริษัท เดย์ โพเอทส์ จำกัด โดยนำเทปยุคสุดท้ายของรายการ ครั้งที่ 4 ออกอากาศทางทรูเอ็กไซท์โดยนำเทปทุกซีซั่น ครั้งที่ 5 ออกอากาศทางช่องเวิร์คพอยท์ทีวี ครั้งที่ 6 ออกอากาศทางสถานีโทรทัศน์ไทยรัฐทีวีออกอากาศทุกวันเสาร์ เวลา 13.00-14.00
จีนี่ เรคคอร์ด
จีนี่ เรคคอร์ด (genie records) เป็นชื่อสังกัดค่ายเพลงย่อยในเครือบริษัท จีเอ็มเอ็ม แกรมมี่ ในแนวเพลงร็อกเป็นหลัก มีนายวิเชียร ฤกษ์ไพศาล เป็นผู้ก่อตั้งและอดีตกรรมการผู้จัดการบริษัท
นโยบายการขอรับลงตราของประเทศไทย
ผู้เดินทางเข้ามาในประเทศไทยจะต้องถือวีซ่าที่ออกโดยคณะผู้แทนทางการทูตไทย เว้นแต่เข้าข่ายได้รับยกเว้นวีซ่าหรือเป็นประเทศที่สามารถขอรับวีซ่าเมื่อเดินทางมาถึงได้
ตั้งแต่พฤษภาคม พ.ศ. 2557 การรีเซ็ตเวลาสำหรับการยกเว้นวีซ่าโดยการเดินทางออกไปยังประเทศเพื่อนบ้านแล้วกลับเข้ามาอีก ไม่สามารถกระทำได้อีกต่อไป ดังนี้หากคนชาติอื่นประสงค์จะอยู่ต่อเกินเวลายกเว้นวีซ่าจะต้องขอวีซ่าให้เรียบร้อย อย่างไรก็ดีในเดือนสิงหาคมปีเดียวกัน นายกรัฐมนตรีขอให้ตำรวจตรวจคนเข้าเมืองยืดหยุ่นการบังคับใช้กฎหมายในส่วนนี้เนื่องจากการบังคับใช้กฎหมายเข้มงวดจะมีผลกระทบต่อโรงเรียนและอุตสาหกรรมท่องเที่ยว
ในปี 2563 ได้มีการระงับวีซ่าของพลเมืองบางประเทศ เนื่องจากสถานการณ์การระบาดทั่วของโคโรนาไวรัส พ.ศ. 2562–2563 ตั้งแต่วันที่ 13 มีนาคม -​ 30 กันยายน 2563
ยกเว้นวีซ่า 90 วัน
รัฐบาลของประเทศดังต่อไปนี้ทำข้อตกลงทวิภาคียกเว้นวีซ่ากับประเทศไทย และคนชาติของทั้งสองประเทศสามารถอาศัยในประเทศคู่ภาคีโดยไม่ต้องมีวีซ่าสูงสุด 90 วัน
ยกเว้นวีซ่า 30/15 วัน
ประเทศต่อไปนี้จะได้รับการยกเว้นวีซ่าเมื่อเดินทางมายังประเทศไทยเป็นระยะเวลาสูงสุด 30 วัน โดยการผ่านแดนทางอากาศ (ทางท่าอากาศยาน) จะได้รับยกเว้นวีซ่าเป็นระยะเวลาสูงสุด 30 วัน ส่วนการผ่านแดนทางบกจะได้รับยกเว้นเป็นเวลาสูงสุด 15 วัน เว้นแต่จะได้รับการยกเว้นพิเศษ
† คนชาติของประเทศที่ประเทศไทยมีข้อตกลงทวิภาคีเกี่ยวกับการยกเว้นวีซ่าด้วย จะได้รับยกเว้นวีซ่าเป็นเวลา 30 วัน
‡ คนชาติของประเทศในกลุ่ม G7 (สหรัฐอเมริกา สหราชอาณาจักร ฝรั่งเศส เยอรมนี อิตาลี แคนาดาและญี่ปุ่น) จะได้รับยกเว้นวีซ่าเป็นเวลาสูงสุด 30 วันเมื่อผ่านแดนทางบก ตั้งแต่ 1 พฤศจิกายน 2556 เป็นต้นไป
สำหรับหนังสือเดินทางทูตและราชการ
ตั้งแต่วันที่ 29 สิงหาคม 2557 คนชาติของประเทศที่ได้รับการยกเว้นวีซ่าเกือบทั้งหมดสามารถขอพำนักต่อได้อีก 30 วัน
หมายเหตุ: หนังสือเดินทางทุกประเภทในที่นี้หมายถึงหนังสือเดินทางประเภททูต ราชการ และธรรมดา
วีซ่าเมื่อเดินทางมาถึง
คนชาติของประเทศต่อไปนี้สามารถขอวีซ่าเมื่อเดินทางมาถึงได้ ณ จุดผ่านแดนทางอากาศหรือทางบกที่สำคัญ โดยมีค่าใช้จ่าย 1,000 บาท และสามารถพำนักได้ 15 วัน ไม่สามารถต่ออายุได้ นอกจากนี้ผู้ถือหนังสือเดินทางจีนหรือหนังสือเดินทางไต้หวันจะได้รับยกเว้นค่าธรรมเนียมวีซ่าเมื่อเดินทางเข้าประเทศตั้งแต่ 9 สิงหาคมถึง 8 พฤศจิกายน 2557
จักรพรรดินีเจียง
จักรพรรดินีเจียง เป็นพระอัครมเหสีของพระเจ้าชางโจ้ว แห่งราชวงศ์ชางปรากฏในวรรณกรรมจีนเรื่องห้องสิน หลังจากนางต๋าจี่ ซึ่งถูกปิศาจจิ้งจอกเข้าสิงร่างและได้ถวายตัวเป็นพระสนมในพระเจ้าชางโจ้วแล้ว ได้ถูกพระสนมต๋าจี่ใส่ความว่าเป็นกบฎต่อพระเจ้าชางโจ้วและต้องโทษควักดวงพระเนตรถึงแก่สิ้นพระชนม์ หลังจากเสร็จศึกในเรื่องห้องสินแล้ว เจียง จื่อหยาได้รับโองการสวรรค์จากหยวนสื่อเทียนจุน (元始天尊)สถาปนาได้เป็น ไท้อิมแชกุน หรือ ราชินีพระจันทร์มีหน้าที่รักษาดวงจันทร์ โดยได้รับการสักการะบูชาต่อมาในลัทธิเต๋า, ศาสนาพื้นบ้านจีน, ลัทธิขงจื๊อ และเทศกาลไหว้พระจันทร์
ซอร์ดอาร์ตออนไลน์ เดอะมูฟวี่ ออร์ดินอลสเกล
ซอร์ดอาร์ตออนไลน์ เดอะมูฟวี่ ออร์ดินอลสเกล (劇場版 ソードアート・オンライン -オーディナル・スケール- (Gekijō-ban Sōdo Āto Onrain -Ōdinaru Sukēru-) ) เป็นภาพยนตร์แอนิเมชั่น แนวแอคชั่น ไซไฟ ผจญภัย ในปี พ.ศ. 2560 ที่มีโครงเรื่องหลักมาจากซีรีส์ไลต์โนเวลชื่อก้องโลกของผู้เขียน เรกิ คาวาฮาระ ที่ได้รับการทำภาพประกอบโดย abec ที่มีชื่อว่า ซอร์ดอาร์ตออนไลน์. โดยภาพยนตร์เรื่องนี้ได้อำนวยผลิตโดย เอ-1 พิกเจอส์ และได้รับการกำกับโดย โทโมฮิโกะ อิโต้, และภาพยนตร์เรื่องนี้เป็นส่วนหนึ่งของเนื้อเรื่องซอร์ดอาร์ตออนไลน์ ของผู้เขียน เรกิ คาวาฮาระ ที่ได้รับการออกแบบตัวละครโดย อาดาชิ ชินโก และเสียงประกอบโดย ยูกิ คาจิอุระ.เผยแพร่ในประเทศญี่ปุ่น, เอเชียตะวันออกเฉียงใต้ และเยอรมนี ในวันที่ 18 กุมภาพันธ์ 2560. ในส่วนของประเทศไทยเข้าฉายในโรงภาพยนตร์ ในวันที่ 23 กุมภาพันธ์ 2560 โดยผู้ถือครองลิขสิทธิ์ของภาพยนตร์เรื่องนี้ คือ ดรีม เอกซ์เพรส (เดกซ์). โดยเรื่องราวของภาพยนตร์เรื่องนี้จะเกิดขึ้นระหว่างอนิเมะทีวีซีรีส์ของซอร์ดอาร์ตออนไลน์ ซีซั่นที่ 2 : Sword Art Online II กับ ซีซั่นที่ 3 : Alicization.
เรื่องย่อ
ในปี ค.ส.2026 อ๊อกม่า (Augma) ได้เปิดตัวสู่สาธารณชนในฐานะ เครื่องจำลองโลกเสมือน ซึ่งเป็นระบบทางเลือกใหม่แทนที่ของ อามิวสเฟียร์ (AmuSphere) เนื่องจากมีหน้าที่ในการจำลองความเป็นจริงในขณะที่ผู้เล่นยังคงมีสติ มากกว่าที่จะใช้ FullDive ซึ่งผู้เล่นจะอยู่ในสภาวะไม่ได้สติ เกมการต่อสู้ที่โดดเด่นที่สุดของอ๊อกม่า (Augma) คือ ออร์ดินอล สเกล (Ordinal Scale) ซึ่งมีระบบRanking โดยความสามารถของผู้เล่นจะถูกจัดอันดับด้วยตัวเลขตามลำดับ
อาสึนะ, ลิซเบ็ธ และซิลิก้า ได้พยายามชักชวน คิริโตะ ให้มาเล่น ออร์ดินอล สเกล (Ordinal Scale) ด้วยกัน เมื่อได้ยินว่า จะมีบอส ในไอร์แครด (Aincrad) จากเกม SAO ปรากฏตัวในเกมนี้เช่นกัน ทำให้คิริโตะสนใจ และเข้าร่วมกับอาสึนะ และไคล์น ในการต่อสู้กับบอส ระหว่างต่อสู้นั้นจะมีคนนำโชคของเกมเป็นนักร้องไอดอลสาวชื่อว่า "ยูนะ" ปรากฏตัวขึ้นและจะทำให้ผู้เล่นได้รับบัฟขณะที่เธอกำลังร้องเพลง. คิริโตะไม่ประสบความสำเร็จในการโจมตีบอส เนื่องจากความอ่อนแอทางด้านร่างกายและขาดความคล่องตัว เพราะการเล่นเกม ออร์ดินอล สเกลต้องใช้ร่างกายในโลกจริงขยับไปด้วย และมีผู้เล่นอันดับ 2 ที่มีชื่อว่า "เอจิ" เข้ามาช่วยเหลือ ทำให้กลุ่มปาร์ตี้ใหญ่เอาชนะบอสได้ ก่อนที่อาซึนะจะฆ่าบอสลงเป็นการโจมตีครั้งสุดท้าย เอจิได้กระซิบว่า "สวิตช์" ซึ่งเป็นศัพท์เทคนิค ของเกม SAO ทำให้อาสึนะนั้นเอะใจขึ้นมาว่า เขาอาจจะเป็นผู้เหลือรอดจากเกมมรณะ SAO ก็เป็นได้
ในช่วงฉากสุดท้ายที่อยู่ในเอ็นเครดิต (End Credit) คิคุโอกะนั้น ประทับใจในฝีมือและการพยายามที่จะสร้าง AI (ปัญญาประดิษฐ์ (AI : Artificial Intelligence)) ที่มีจิตวิญญาณของมนุษย์ ของศจ. ชิเงมุระ ทำให้เขาชักชวนให้ ศจ.ชิเงมุระ นั้น ไปยัง RATH ซึ่งเป็นการบอกใบ้เป็นนัย ว่า ซอร์ดอาร์ตออนไลน์ กำลังจะกลับมาอีกครั้งในซีซั่นที่ 3 นั้นก็คือ "Sword Art Online Alicization" นั้นเอง
การผลิต
ที่งาน Dengeki Bunko Autumn Festival 2015 ที่จัดขึ้นในวันที่ 4 ตุลาคม 2558 มีการประกาศว่าจะมีการดัดแปลงไลต์โนเวลเรื่อง ซอร์ดอาร์ตออนไลน์ เป็นภาพยนตร์การ์ตูน โดยใช้ทีมงานหลักที่ผลิตอนิเมะทีวีซีรีส์ ภาพยนตร์เรื่องนี้เกิดขึ้นหลังจากเหตุการณ์ในซีซันที่ 2 ของอนิเมะเรื่อง ซอร์ดอาร์ตออนไลน์ : Sword Art Online II จากนั้นมีการเปิดเผยในงาน Dengeki Bunko Haru no Saiten 2016 เมื่อวันที่ 13 มีนาคม 2559 ว่าภาพยนตร์เรื่อง ซอร์ดอาร์ตออนไลน์ เดอะมูฟวี่ : ออร์ดินอล สเกล นั้นจะใช้เสียงพากย์จากทีมงาน อนิเมะทีวีซีรีส์เดิมกลับมาสวมบทบาทในภาพยนตร์ด้วย
ส่วนทางด้านซาวด์แทร็กของภาพยนตร์เรื่องนี้โดย ยูกิ คาจิอุระ ซึ่งเป็นผู้แต่งเพลงสำหรับเวอร์ชันอนิเมะทีวีซีรีส์อยู่แต่เดิม ซาวด์แทร็กมี 50 แทร็กรวมถึง 5 เพลงเสริมที่ดำเนินการโดย ซายากะ กันดะ ที่ถูกเผยแพร่ผ่านค่าย Aniplex เปิดตัวเมื่อวันที่ 22 กุมภาพันธ์ 2017.ซายากะ คันดะ ร้องเพลงจำนวน5เพลง ขณะอยู่ในบทบาทของ "ยูนะ" ได้แก่ : "Ubiquitous dB", "Longing", "Delete", "Break Beat Bark!" และ "Smile For You" และ เพลงประกอบภาพยนตร์เรื่องนี้ ขับร้องโดย LiSA โดยมีชื่อเพลงว่า "Catch the Moment"
บ๊อกซ์ ออฟฟิศ
ภาพยนตร์นี้เปิดตัวในช่วงโกเด้น วีค (Golden Week) เปิดฉายที่อันดับ 1 ของบ็อกซ์ออฟฟิศญี่ปุ่น ซึ่งเปิดตัวในโรงภาพยนตร์ 151 แห่งทั่วประเทศญี่ปุ่นและทำรายได้ 425 ล้านเยนจากการชมมากกว่า 308,376 ครั้ง มทำรายได้รวม 2.52 พันล้านเยนในญี่ปุ่น ภายในปี 2560
เมื่อวันที่ 1 ตุลาคม 2017 ภาพยนตร์ทำรายได้รวมกว่า 4.3 พันล้านเยน (38.2 ล้านเหรียญสหรัฐ) ทั่วโลก หลังจากวันที่ 5 ตุลาคม 2017 ภาพยนตร์ทำรายได้เพิ่มอีก 41,652 เหรียญในประเทศจีนและ 14,702 เหรียญในอาร์เจนตินารวมเป็นเงินทั่วโลกที่ 38.25 ล้านเหรียญสหรัฐ หรือตกเป็นเงินไทยประมาณ 1,200 ล้านบาทไทย
กระแสตอบรับ
ผู้ที่รวบรวมความคิดเห็น Rotten Tomatoes รายงานว่านักวิจารณ์ 100% ได้ให้บทวิจารณ์ในเชิงบวกจากบทวิจารณ์ 5 เรื่องโดยมีคะแนนเฉลี่ยอยู่ที่ 7.62 / 10 Alex Osborn แห่ง IGN โพสต์คะแนน 7.5 / 10 และระบุว่า: "มันไม่ใช่ภาพที่น่าตะลึง แต่ Ordinal Scale ทำหน้าที่เป็นเรื่องราวดั้งเดิมที่มั่นคงซึ่งจะช่วยให้ผู้คนที่หิวโหยอบมากขึ้นในขณะที่รอฤดูกาลที่สามของ SAO". บทวิจารณ์มาจาก Julio Vélez ของ Cine Premier ซึ่งทำคะแนนได้ 4/5 และกล่าวว่า: "การกระทำที่สองตกเล็กน้อยในการกระทำโดยมุ่งเน้นที่การกำหนดแรงจูงใจของคู่อริ แต่ทุกอย่างกลับคืนมาในจุดสุดยอดที่น่าตื่นเต้นและยาวนาน" ในการรีวิวเกี่ยวกับเว็บไซต์อนิเมะเรื่อง Crunchyroll ไอแซคเอเค่อร์กล่าวว่า "ซอร์ดอาร์ตออนไลน์ ก็ยังคงเป็น ซอร์ดอาร์ตออนไลน์ ไม่ได้เป็นภาพยนตร์ที่สร้างขึ้นมาอย่างสมบูรณ์แบบ - แต่มันรวบรวมเสน่ห์ของแฟรนไชส์มากมายในขณะเดียวกันก็หลีกเลี่ยงความวุ่นวายเกือบทั้งหมด"
ไกรภพ จันทร์ดี
กบ ไมโคร หรือ ไกรภพ จันทร์ดี เป็นมือกีตาร์ชื่อดังคนหนึ่งของประเทศไทย  เคยเป็นสมาชิกของวงไมโคร และเคยออกอัลบั้มร้องเดี่ยวกับกีตาร์เดี่ยวอีกด้วยและเป็นลูกชายแท้ๆของ สอาด จันทร์ดี
ผลงานเพลง
มีผลงานเป็นที่รู้จักจากเพลง "รักปอนปอน" ในอัลบั้มร็อก เล็ก เล็ก ซึ่งเป็นอัลบั้มแรกของวงไมโคร ในปี พ.ศ. 2529 หลังจากอัลบั้มที่ 3 "เต็มถัง" อำพล ลำพูน ก็แยกตัวออกไปเป็นนักร้องเดี่ยว  กบจึงรับหน้าที่นักร้องนำ ต่อมากบแยกตัวออกจากวงไมโคร และออกอัลบั้มร้องเดี่ยว 3 อัลบั้ม  คือ  1. มนุษย์กบ  2. กีตาร์ไม่มีสาย 3.ฉันทนาโคโยตี้  ผลงานเพลง ทุกอัลบั้ม  เจ้าตัวตั้งใจทำอย่างเต็มที่  จึงเพลงที่น่าฟังและยังคงฟังได้เรื่อย ๆ สำหรับคอเพลงร็อก  ที่น้อง ๆ หรือคนรุ่นใหม่ที่รักเพลงร็อก น่าจะดูเป็นตัวอย่างที่ดี และยังเป็นมือปืนในห้องบันทึกเสียง ทำเสียงกีต้าร์ให้กับศิลปินต่างๆมากมาย อาทิเช่น บิลลี่ โอแกน, ขจรศักดิ์ รัตนนิสสัย, แสน ณากา และ ฯลฯ
ผลงานการแสดง
แสดงภาพยนตร์2เรื่อง 1:คือ วัยระเริง กำกับโดย  เปี๊ยก โปสเตอร์ โดยแสดงเป็นเพื่อนของพระเอกคือ อำพล ลำพูน 2:คือ เพียงบอกรักฉันสักนิด
พระยายะหริ่ง (นิตีมุง)
พระยายะหริ่ง (นิตีมุง) (มลายู: Nik Timun) เป็นเจ้าเมืองยะหริ่งคนที่ 5 พระบาทสมเด็จพระจอมเกล้าอยู่หัวโปรดเกล้าแต่งตั้งปกครองเมืองยะหริ่งต่อจากพระยายะหริ่ง (สุลต่านเดวา) พร้อมทั้งแต่งตั้งนิเมาะ ผู้น้องต่างมารดาเป็น "รายามุดา" ซึ่งเมืองยะหริ่งในสมัยนั้นเป็นหนึ่งในเจ็ดหัวเมืองประเทศราชมลายูปาตานีของสยาม
บุตร-ธิดา
พระยายะหริ่ง (นิตีมุง) มีบุตรธิดา 4 คน ได้แก่
2. ตวนเซาะ อัลยุฟรี
3. กูบอซู สนิบุตร
4. ไม่ทราบชื่อ
เส้นทางสายเกลือเก่า
เส้นทางสายเกลือเก่า (Old Salt Route, Alte Salzstraße) เป็นเส้นทางการค้าของยุคกลางทางตอนเหนือของเยอรมนีที่ใช้ในการขนส่งเกลือและสินค้าอื่น ๆ
เกลือเป็นสินค้าที่มีค่าสูงในยุคกลางซึ่งทำให้บางครั้งก็เรียกกันว่า “ทองขาว” เกลือที่ขนส่งบนเส้นทางสายนี้ส่วนใหญ่มาจากเหมืองใกล้ลือเนอบวร์ค (Lüneburg) ซึ่งเมืองทางเหนือตอนกลางของเยอรมนี จากนั้นก็ขนส่งไปยังลือเบค ซึ่งเป็นเมืองท่าสำคัญของเยอรมนีบนฝั่งทะเลบอลติก
ประวัติ
นักประวัติศาสตร์ยอมรับกันว่าเส้นทางสายเกลือเก่าเป็นส่วนหนึ่งของเส้นทางการค้าที่ยาวกว่า ที่ใช้เป็นเส้นทางสำคัญในการเชื่อมระหว่างทางตอนเหนือและใต้ของเยอรมนี จากเอกสารที่เก่าที่สุดสนับสนุนหลักฐานที่ว่าลือเนอบวร์คมีบทบาทในการขนส่งเกลือมาตั้งแต่ ค.ศ. 956 ในเอกสารฉบับนั้นสมเด็จพระจักรพรรดิออตโตที่ 1 แห่งโรมันอันศักดิ์สิทธิ์พระราชทานสิทธิให้สำนักสงฆ์เซนต์มิเคลลิส (St. Michaelis Monastery) ให้เก็บค่าธรรมเนียมจากการทำเกลือได้ แม้จะในเวลานั้นความมั่งคั่งของเมืองส่วนใหญ่ก็มาจากรายได้จากเกลือที่พบในบริเวณนั้น เส้นทางสายเกลือเก่ารุ่งเรืองที่สุดระหว่างคริสต์ศตวรรษที่ 12 ถึง คริสต์ศตวรรษที่ 16
เส้นทางการค้าสายนี้เริ่มตั้งแต่ลือเนอบวร์คไปสิ้นสุดที่ลือเบค จากเมืองท่าลือเบคเกลือส่วนใหญ่ก็ถูกส่งต่อไปยังเมืองต่าง ๆ บนฝั่งทะเลบอลติกที่รวมทั้งฟาลสเตอร์โบ (Falsterbo) ที่เป็นที่ตั้งของตลาดสแกนเนีย (Scania Market) หรือตลาดเฮอร์ริง ที่ใช้เกลือในการทำผลิตผลต่าง ๆ จากปลาเฮอร์ริง ซึ่งเป็นสินค้าสำคัญของยุคกลาง และในการถนอมอาหารอื่น ๆ การค้าขายเกลือเป็นปัจจัยอันสำคัญของความมีอำนาจของลือเบคและสันนิบาตฮันเซียติก
การขนส่งเกลือ
การขนส่งเกลือทำโดยการใช้เกวียนที่ลากด้วยม้าจากลือเนอบวร์คข้ามแม่น้ำเอลเบที่อาร์ตเล็นบวร์ก (Artlenburg) จากที่นั่นก็ผ่านทางเมิลเลน (Mölln) ไปยังลือเบค ผิวถนนส่วนใหญ่เป็นเพียงทางเดินหรือทางเกวียนที่ไม่มีผิวที่ได้รับการปราบหรือปูด้วยวัสดุที่แข็ง เป็นเพียงถนนที่เป็นทรายและเป็นโคลนเมื่อฝนตกหนัก ทางผ่านทุ่ง ป่า และหมู่บ้านเล็ก ๆ ซึ่งทำให้การขนส่งเป็นไปอย่างลำบากยากเข็ญ นอกจากนั้นก็ยังเป็นถนนที่อันตรายจากโจรผู้ร้าย เพราะสิ่งที่ขนส่งเป็นของที่มีค่า การขนส่งแต่ละครั้งทำได้เพียงจำนวนจำกัดซึ่งทำให้กลายเป็นสินค้าที่มีค่า
ในปี ค.ศ. 1398 เมื่อมีการเปิดใช้คลองชเต็คนิทซ์ (Stecknitz Canal) ซึ่งเป็นคลองในบรรดาคลองขุดแรกของยุโรป การขนส่งเกลือก็ทำได้ง่ายขึ้นและเป็นจำนวนมากขึ้น ซึ่งสามารถทำให้ตอบสนองความต้องการของตลาดที่เพิ่มขึ้นได้มากยิ่งขึ้น ตัวอย่างเช่นในคริสต์ศตวรรษที่ 16 ลือเนอบวร์คส่งเกลือประมาณ 19,000 ตันต่อปีไปยังลือเบค แต่ไม่ว่าจะขนทางบกหรือทางน้ำการขนส่งก็ยังใช้เวลาราวยี่สิบวันจึงจะถึงที่หมาย
แอนาพาไอต์
แอนาพาไอต์เป็นแร่แคลเซียม เหล็ก ฟอสเฟต
เส้นทางสายเปอร์เซีย
เส้นทางสายเปอร์เซีย (Royal Road หรือ Persian Royal Road) เป็นเส้นทางโบราณที่สร้างใหม่โดยพระเจ้าดาไรอัสมหาราชแห่งจักรวรรดิอะคีเมนิดเมื่อศตวรรษที่ 5 ก่อนคริสต์ศักราช จักรพรรดิดาไรอัสทรงสร้างถนนสายนี้ขึ้นเพื่อช่วยในการคมนาคมติดต่อกับบริเวณต่าง ๆ ในอาณาจักรอันใหญ่หลวงที่มีอาณาบริเวณตั้งแต่ซูซา ไปจนถึงซาร์ดิส (ตามความเห็นของโรบิน เลน ฟ็อกซ์ในบริบทนี้ “การปกครองจากศูนย์กลางเป็นจุดอ่อนของระยะเวลาและระยะทาง”) ผู้ถือข่าวสารสามารถเดินทางเป็นระยะทาง 2,699 กิโลเมตรภายในเจ็ดวัน การเดินทางจากซูซาไปถึงซาร์ดิสใช้เวลาเดินเท้า 90 วัน เฮโรโดทัส นักประวัติศาสตร์ชาวกรีกบันทึกไว้ว่า “ไม่มีอะไรในโลดที่เดินทางได้รวดเร็วไปกว่าบรรดาผู้ถือข่าวสารของเปอร์เซีย” และสรรเสริญต่อไปว่า “ไม่มีอะไรไม่ว่าจะเป็นหิมะ, หรือฝน, หรือความร้อน, หรือความมืดที่จะหยุดยั้งผู้ถือข่าวสารเหล่านี้จากการไปถึงจุดหมายด้วยความเร็วอย่างที่สุด” ซึ่งกลายมาเป็นแรงบันดาลใจของคำขวัญอย่างไม่เป็นทางการของบริการไปรษณีย์แห่งสหรัฐอเมริกา
บัลดิเบีย
บัลดิเบีย (Valdivia) เป็นเมืองทางตอนใต้ของประเทศชิลี เป็นเมืองหลวงของแคว้นโลสริโอส เมืองตั้งชื่อตามผู้ก่อตั้ง เปโดร เด บัลดิเบีย และตั้งอยู่ริมฝั่งแม่น้ำกาเย-กาเย, แม่น้ำบัลดิเบีย และแม่น้ำเกา-เกา เมืองมีประชากร 140,559 คน โดยมี 127,750 คนอาศัยอยู่ในเขตเมือง จากการสำรวจประชากรในปี ค.ศ. 2002 เศรษฐกิจของเมืองได้แก่ การท่องเที่ยว ผลิตไม้แปรรูป ทำเยื่อกระดาษ การป่าไม้ โลหกรรม และผลิตภัณฑ์เบียร์
ลิงไลออนทามาริน
ลิงไลออนทามาริน หรือ มาร์โมเซ็ตที่มีแผงคอ (Lion tamarin) เป็นลิงโลกใหม่สกุลหนึ่ง ใช้ชื่อสกุลว่า Leontopithecus ในวงศ์ Callitrichidae
เป็นลิงขนาดเล็ก มีน้ำหนักประมาณ 900 กรัม (2 กรัม) และความยาวลำตัวประมาณ 30 เซนติเมตร (12 นิ้ว) ยาวหางประมาณ 45 เซนติเมตร (17 นิ้ว) มีจุดเด่นคือ มีขนยาวฟูตลอดทั้งตัวและหาง โดยเฉพาะส่วนหัวทำให้แลดูคล้ายสิงโต
ทั้งหมดเป็นลิงที่อาศัยอยู่รวมกันเป็นครอบครัว โดยที่ลิงตัวผู้จะเป็นผู้ดูแลลูกลิงขนาดเล็ก ทั้งที่ไม่ใช่ลูกของตัวเอง ลิงตัวเมียจะคอยดูแลลูกลิงวัยอ่อนวันละประมาณ 2-3 ชั่วโมง จากนั้นลิงตัวผู้จะเป็นฝ่ายดูแลโดยให้เกาะไปมาบนหลัง ลิงที่อายุยังน้อยมีแนวโน้มสูงที่จะได้ลูกแฝด
มีพฤติกรรมอาศัยในป่าดิบชื้น พบเฉพาะทางฝั่งตะวันออกของบราซิลติดมหาสมุทรแอตแลนติก เป็นลิงที่หากินในเวลากลางวัน กลางคืนจะนอนหลับในโพรงไม้ กินอาหารได้ทั้งพืชและสัตว์ มีการใช้นิ้วและเล็บแกะเปลือกไม้เพื่อหาแมลงกิน ในช่วงเวลากลางวันที่มีอุณหภูมิสูงจะหลบซ่อนในที่ร่มเพื่อหลบร้อน
การจำแนก
พบทั้งหมด 4 ชนิด แตกต่างกันที่สีขน ได้แก่
การขนส่งในประเทศมาเลเซีย
การคมนาคมในประเทศมาเลเซีย เริ่มตั้งแต่สมัยอาณานิคมของอังกฤษ มีการคมนาคมหลากหลายรูปแบบซึ่งพัฒนาเรื่อยมา ระบบถนนในมาเลเซียนั้นกว้างขวาง ครอบคลุมระยะทาง 63,445 กิโลเมตร รวมทั้งทางด่วน 1,630 กิโลเมตร ทางหลวงสายหลักของประเทศยาว 800 กิโลเมตร เริ่มตั้งแต่ชายแดนไทยไปจนถึงสิงคโปร์ ระบบถนนในมาเลเซียตะวันตกนั้นมีคุณภาพ ในขณะที่ระบบถนนในมาเลเซียตะวันออกนั้นไม่มีการพัฒนาเลย
ประเทศมาเลเซียมีท่าอากาศยานนานาชาติทั้งหมด 5 แห่ง สายการบินหลักคือ มาเลเซียแอร์ไลน์ ส่วนทางรถไฟในมาเลเซียนั้น ครอบคลุมระยะทาง 1798 กิโลเมตร ในกัวลาลัมเปอร์จะมีระบบรถไฟฟ้าโมโนเรลและรถไฟฟ้ารางเบา
ทางถนน
ระบบถนนในมาเลเซียทั้งหมด มีระยะทาง 98721 km แบ่งเป็นทางธรรมดา 80280 km และทางด่วน 1821 km ทางหลวงที่ยาวที่สุดในประเทศคือ ทางหลวงสายเหนือ-ใต้ ระยะทางมากกว่า 800 km ระหว่างชายแดนไทยและสิงคโปร์ ระบบถนนในมาเลเซียตะวันออก ได้แก่ รัฐซาบะฮ์และรัฐซาราวักนั้น มีคุณภาพน้อยเมื่อเทียบกับฝั่งตะวันตก มาเลเซีย เป็นประเทศที่มีการขับขี่ยานพาหนะด้วยการจราจรเลนขวา (หรือใช้พวงมาลัยรถยนต์ด้านซ้าย) ตั้งแต่ปี 1903 ในสมัยที่ยังเป็นเมืองขึ้นของอังกฤษ (โดยผ่านทาง สหพันธรัฐมลายู)
ทางราง
การขนส่งระบบรางในประเทศมาเลเซีย มีระยะทาง 1849 km โดย 1792 km เป็นรางแคบ ในขณะที่ 57 km เป็นรางมาตรฐาน ในกัวลาลัมเปอร์นั้น มีระบบรถไฟฟ้าโมโนเรลและรถไฟฟ้ารางเบา
ทางน้ำ
มีทางแม่น้ำยาว 7200 km โดยแบ่งเป็นทางน้ำในมาเลเซียตะวันตก 3200 km รัฐซาบะฮ์ 1500 km และรัฐซาราวัก 2500 km
ท่อน้ำมัน
มีท่อน้ำมันยาว 3 km
ท่าเรือและเมืองท่า
เมืองท่าที่สำคัญของมาเลเซีย:
ท่าอากาศยานมีทางวิ่ง
ทั้วหมด: 38 มากกว่า 3,047 เมตร: 5 2,438 - 3,047 เมตร: 7 1,524 - 2,437 เมตร: 10 914 - 1,523 เมตร: 9 น้อยกว่า 914 เมตร: 7
แล้วเราจะได้รักกันไหม
"แล้วเราจะได้รักกันไหม" เป็นเพลงประกอบละครโทรทัศน์ซีรีส์ฟอร์มยักษ์เรื่อง ไรซิงซัน ตอน รอยฝันตะวันเดือด ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ขับร้องโดยณเดชน์ คูกิมิยะ และ อุรัสยา เสปอร์บันด์ เป็นการจับไมค์ร้องเพลงร่วมกันครั้งแรกของ ณเดชน์และญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง สร้างสีสันใหม่ๆให้กับทั้งคู่
มิวสิกวีดิโอเพลงนี้เผยแพร่ครั้งแรกในวันที่ 14 สิงหาคม พ.ศ. 2557 โดยเนื้อหาเพลงนั้นพูดถึงคนปากไม่ตรงกับใจ ไม่กล้าบอกความรู้สึกที่แท้จริงออกมา ทั้งที่หัวใจเต็มไปด้วยความรักที่ยิ่งใหญ่ จริงจัง บอกเล่าความขัดแย้งของปากกับใจได้เป็นอย่า­งดี
เพลงนี้ได้รับรางวัลเพลงประกอบละครแห่งปี จากงานจีเมมเบอร์ อวอร์ด และได้รับรางวัลเพลงยอดนิยมจาก 3 สถาบันรางวัล
การขนส่งในประเทศมาเลเซีย
สายการบิน
สายการบินแห่งชาติ:
แล้วเราจะได้รักกันไหม
การตอบรับ
เพลง "แล้วเราจะได้รักกันไหม" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การขนส่งในประเทศมาเลเซีย
สายการบิน
สายการบินอื่น ๆ
ซิง
ซิง (씽; Xing) เป็นบอยแบนด์แนวอะแคปเปลลาสัญชาติเกาหลีใต้ สังกัดค่ายXing Entertainment ปัจจุบันมีสมาชิก 5 คน ได้แก่ Kim Dong Geun, Kim Jin Wan, Hwang Doo Hwan, Jin Hyeon Jin and Kim Wan Chul โดยคำว่า Xing ที่เป็นชื่อวงนั้น ย่อมาจาก Crossing in New Genre หมายถึง การถ่ายทอดอารมณ์ออกมาได้หลายสไตล์ ซิงออกซิงเกิลแรกในชื่อ In Your Hands เมื่อวันที่ 14 ธันวาคม 2006 ซึ่งได้รับความนิยมอย่างรวดเร็ว จนได้รับการกล่าวขานว่าเป็น SG Wannabe รุ่นเด็ก และเปิดคอนเสิร์ตครั้งแรกในเดือนมกราคมปีถัดมา ในปีเดียวกันนี้ XING ก็ได้รับเลือกให้เป็น Top 5 Most Anticipated Artists ประจำปี พ.ศ. 2551
ในปี 2008 Digital Single Album ของพวกเขาในชื่อ OPERA ก็ได้รับคัดเลือกจากกระทรวงวัฒนธรรมและการกีฬาแห่งสาธารณรัฐเกาหลีใต้ ให้เป็น Best December Album ในปี 2009 พวกเขามีผลงานเพลง Hi-Five
ประวัติ
วงซิงถือเป็นวงดนตรีที่มีความเปลี่ยนแปลงเรื่องของสมาชิก และแนวเพลงเป็นอย่างมาก นับตั้งแต่ วงซิงยุคแรก ประกอบไปด้วยสมาชิก 4 หนุ่ม คือ เควิ่น (วู ซองฮย็อน), มารุมีร์(คิม คีบ็อม), ยูเมะ (คิม ยองกยอง) และ ชอน ฮเยซ็อง (Cheon Hye Sung) ซึ่งพวกเขาได้ออกซิงเกิลแรกในปี พ.ศ. 2549 ในชื่อ In Your Hands จนไดด้รับความนิยมมากและได้รับฉายาว่า เป็น "SG Wannabe รุ่นเด็ก"
จากนั้นในปลายเดือนกรกฎาคม ปี พ.ศ. 2550 มารุมีร์ ได้ประกาศลาออกจากวง ทำให้ต้นสังกัดเพิ่มสมาชิกใหม่อีก 2 คน คือ เซน (นัมจินฮย็อน) และ ยง จุนฮย็องหรือป๊อบปิ้นดราก้อน พร้อมออกซิงเกิลใหม่ "My Girl" ซึ่งเป็นแนวป๊อป ต่อมาช่วงปลายปี ชอน ฮเยซ็อง ได้ประกาศออกจากวง ทางค่ายจึงให้ ฮัสกี้ (วู ฮย็อนมิน) หนึ่งในสมาชิกวงย่อยในค่าย Xing Entertainment ที่ชื่อว่า Singing in the rain เข้ามาแทน ก่อนจะมีผลงาน Xingstars ออกมาในช่วงคริสต์มาส
เดือนมกราคม พ.ศ. 2551 ยูเมะ ได้ประกาศลาออกจากวง ถัดมาอีกวันเดียว ป๊อบปิ้นดราก้อน ก็ได้ลาออกจากวงตามเช่นกัน ทำให้ Xing Entertainment นำสมาชิกจาก Singing in the rain คือ ไวท์(ลี ซูฮุน), ยูน(คิม จีซาง) และ กอน (ชิน กวังชอล)เข้ามา พร้อมกับเปิดตัวสมาชิกใหม่คือ คีพารัง (จอน จีฮวาน) และออก Digital Single ที่มีชื่อว่า T-Express ซึ่งเป็นเพลงประกอบโฆษณาเครื่องเล่น Roller Coaster ของสวนสนุก Everland
ต่อมา เควิน ประกาศในไซเวิลด์ว่า "ตอนนี้เขาไม่ใช่สมาชิกในวง Xing อีกต่อไป" ทำให้สมาชิก วงซิงเหลือเพียง 6 คน จากนั้นทางต้นสังได้เพิ่มสมาชิกเข้าไปอีก 2 คน คือ ไรท์ซิ่ง (ปัก ฮย็อนชอล) และ โซล (ลี อินจุน) รวมเป็น 8 คน และได้ออกซิงเกิล Memorize จากนั้น เซน หัวหน้าวง ก็ได้ขอแยกตัวออกมา เพราะต้องไปศึกษาต่อต่างประเทศ ทำให้สมาชิกวงซิงเหลือเพียง 7 คน จากนั้นในต้นปี 2010 ก็มีการเปลี่ยนเปลงโดยสมาชิกเดิม 5 คน ได้แก่ ฮย็อนมิน, อินจุน, คารัม, เจย์ และ มิกะ ตั้งเป็นบอยแบนด์วงใหม่ในชื่อ เดอะบอส ส่วนสมาชิกที่เหลืออีก 2 คน ก็มีการเปลี่ยนแปลงโดยเป็นสมาชิกใหม่อีก 5 คน แทนที่ทั้งสองคนที่เหลืออยู่ ปัจจุบันวงซิงจึงมีสมาชิกทั้งหมด 5 คน คือ Kim Dong Geun, Kim Jin Wan, Hwang Doo Hwan, Jin Hyeon Jin and Kim Wan Chul
โพลกา
โพลกา (Polka) หมายถึง การเต้นรำเป็นรูปวงกลมที่มีชีวิตชีวาในอัตราจังหวะ 2/4 เพลงโพลกาเริ่มปรากฏในช่วงปี ค.ศ. 1830 ในโบฮีเมีย (ปัจจุบันอยู่ในเช็กเกีย) ต่อมาได้รับความนิยมอย่างมากทั่วภาคพื้นยุโรป และยังคงได้รับความนิยมต่อมาจนกระทั่งสิ้นศตวรรษที่ 19 เครื่องดนตรีที่ใช้ในการบรรเลง ได้แก่ ดรัมคิต (Drum Kit) ทูบา (Tuba) อะคูสติกกีตาร์ (Acoustic Guitar) หีบเพลงชัก (Accordian) ทรัมเป็ต (Trumpet) และคลาริเน็ต (Clarinet) นักดนตรีที่นิยมประพันธ์เพลงโพลกามาก คือ โยฮันน์ ชเตราสส์ ที่หนึ่ง และโยฮันน์ ชเตราสส์ ที่สอง
หลุยส์ อัลฟอนส์เซร์ ดยุกแห่งอ็องฌู
หลุยส์ อัลฟอนส์เซร์ ดยุกแห่งอ็องฌู หรือ หลุยส์ที่ 20 (His Royal Highness Louis Alphonse, Duke of Anjou) ประสูติเมื่อวันที่ 25 เมษายน พ.ศ. 2517 เป็นพระโอรสพระองค์เล็กของ อัลฟอนโซ ดยุกแห่งอ็องฌูและกาดิซ และ คาร์เมน มาตีเนซ-โบดุย มีพระเชษฐา 1 พระองค์คือ
ด้วยพระเชษฐาที่สิ้นพระชนม์ไปก่อนวัยอันควร ตำแหน่งรัชทายาทจึงตกเป็นของพระองค์โดยทันที พระองค์ทรงกลายเป็นผู้อ้างราชบัลลังก์ฝรั่งเศส แทนพระบิดาที่สิ้นพระชนม์เมื่อวันที่ 30 มกราคม พ.ศ. 2532
เสกสมรส
พระองค์ทรงเสกสมรสกับ มารี มาร์การิตา วาร์กัส ซานตาเอลลา เมื่อวันที่ 5 พฤศจิกายน 2547 พระชายารับพระราชทานพระอิสริยยศ ดัชเชสแห่งอ็องฌู พระชายา มีพระบุตรดังนี้
ทั้งนี้ พระองค์และพระชายาทรงดำรงพระราชอิสริยยศแบบไม่เป็นทางการคือ สมเด็จพระราชาธิบดีและสมเด็จพระราชินีแห่งฝรั่งเศสและนาบาร์รา
เอ็นซี ทรู
บริษัท เอ็นซี ทรู จำกัด (NC True Co.,Ltd.) เป็นผู้ให้บริการเกมออนไลน์ ในประเทศไทย ก่อตั้งขึ้นในปี 2547 จากความร่วมมือระหว่างบริษัท NCsoft ประเทศเกาหลี และบริษัท ทรู คอร์ปอเรชั่น จำกัด (มหาชน) โดยเกมที่บริษัทเปิดให้บริการอยู่ในตอนนี้ได้แก่ ลินเนจ 2 กิลด์วอร์ส และ เครซี่ มอน เรซซิ่ง นอกจากนี้ยังเปิดให้บริการเว็บไซต์ Game Portal อย่าง hitsplay.com ด้วย
ประวัติ
บริษัท เอ็นซี ทรู จำกัด ก่อตั้งเมื่อปี พ.ศ. 2547 ดำเนินธุรกิจในการให้บริการประเภทเกมคอมพิวเตอร์ออนไลน์ โดยการร่วมมือกับบริษัทเกมอื่นๆ โดยเฉพาะในแถบภูมิภาคเอเชีย อย่าง เกาหลีใต้ เพื่อสร้างสรรค์ผลงาน และการพัฒนาเกมในรูปแบบภาษาไทย เพื่อสนองความต้องการของผู้เล่นเกมออนไลน์ภายในประเทศ ก้าวที่สำคัญที่ทำให้บริษัท เอ็นซี ทรู จำกัด เป็นที่รู้จักในฐานะบริษัทผู้ให้บริการเกมออนไลน์ นั่นก็คือการร่วมมือกับ บริษัท NCsoft ประเทศเกาหลีใต้ ผู้เป็นเจ้าของลิขสิทธิ์เกมออนไลน์ ที่โด่งดังไปทั่วโลก ลินเนจ 2 ซึ่งเกม ลินเนจ 2 ใช้เวลาในการพัฒนาถึง 5 ปี โดยใช้งบประมาณไปทั้งสิ้นมากกว่า 200,000,000 วอน ซึ่งนับว่าสูงที่สุดในบรรดาเกมออนไลน์ และได้นำมาพัฒนาเป็นภาษาไทยในเวลาต่อมา จากนั้นปี 2549 บริษัทนำเข้าเกม กิลด์วอร์ส จากสหรัฐอเมริกา ซึ่งได้รับรางวัลทางด้านกราฟิกที่ดีที่สุดแห่งปี 2548 จากนั้นปี 2550 บริษัทเปิดเกม เครซี่ มอน เรซซิ่ง หรือ (CMR) และปิดตัวเกมลงปี2554, ในปี 2551 บริษัทเปิดตัวเกม พ้อยท์แบงค์ หรือ (PB) จนถึงปัจจุบันและเกม เลิฟบีทส์ที่เพิ่งเปิดตัวเมื่อปลายปี 2553.
บริษัทยุติการให้บริการเกม
นับตั้งแต่บริษัท เอ็นซี ทรู จำกัด ได้เปิดให้บริการเกม Lineage II ในประเทศไทย ตั้งแต่เดือนธันวาคม 2547 จนถึงเวลาปัจจุบัน นับเป็นเวลากว่า 10 ปี ซึ่งได้รับการตอบรับและการสนับสนุนจากผู้เล่นทุกท่านเป็นอย่างดีมาโดยตลอดได้ยุติการให้บริการเกม โดยจะมีผลตั้งแต่วันที่ 18 มีนาคม 2556 เวลา 23.59 น. นี้เป็นต้นไปได้ปิดตัวอย่างเป็นทางการ.
โยชิส์ไอส์แลนด์
ซูเปอร์มาริโอเวิลด์ 2: โยชิส์ไอส์แลนด์ (Super Mario World 2: Yoshi's Island) หรือเรียกง่าย ๆ ว่าโยชิส์ไอส์แลนด์ (Yoshi's Island) มีชื่อในญี่ปุ่นว่า ซูเปอร์มาริโอ: โยชิไอส์แลนด์ (Super Mario: Yoshi Island; スーパーマリオ: ヨッシーアイランド (Sūpā Mario: Yosshī Airando)) เป็นวิดีโอเกมแพลตฟอร์ม ค.ศ. 1995 พัฒนาและจัดจำหน่ายโดยนินเท็นโดสำหรับเครื่องเล่นซูเปอร์แฟมิคอม เกมมีเนื้อเรื่องก่อนหน้าเกมซูเปอร์มาริโอเวิลด์ ผู้เล่นได้เล่นเป็นโยชิ ในภารกิจพาเบบีมาริโอฝ่าด่าน 48 ด่านเพื่อรวมตัวกับลุยจิที่ถูกสมุนของบาวเซอร์ลักพาตัวไป เช่นเดียวกับเกมชุดซูเปอร์มาริโอ โยชิวิ่งและกระโดดเพื่อให้ถึงท้ายด่าน ขณะแก้ปริศนาและเก็บสิ่งของ สิ่งที่ใหม่ในเกมนี้คือ เกมเป็นภาพวาดด้วยมือ และเป็นเกมแรกที่มีโยชิตัวละครหลัก เกมนำเสนอความสามารถที่เป็นเอกลักษณ์ การกระโดดโฉบ การผลิตไข่หลังจากกลืนศัตรู และการแปลงร่างเป็นยานพาหนะ
รูปแบบเกมที่เป็นเหมือนภาพวาดด้วยมือมีที่มาจากผู้ผลิตและสร้างมาริโอ ชิเงะรุ มิยะโมะโตะ ที่เกลียดกราฟิกพรีเรนเดอร์ของคอมพิวเตอร์ของเกมดองกีคองคันทรี หลังจากพัฒนาเกมสี่ปี โยชิส์ไอส์แลนด์ออกจำหน่ายในประเทศญี่ปุ่นในเดือนสิงหาคม ค.ศ. 1995 และจำหน่ายทั่วโลกหลังจากนั้นสองเดือน เทคนิคพิเศษบางอย่างได้รับการปรับปรุงด้วยไมโครชิปซูเปอร์เอฟเอกซ์ 2 เกมออกจำหน่ายสำหรับเครื่องเล่นเกมบอยแอ็ดวานซ์ โดยมีความเปลี่ยนแปลงเล็กน้อยภายใต้ชื่อโยชิส์ไอส์แลนด์: ซูเปอร์มาริโอแอ็ดวานซ์ 3 เกมรุ่นนี้ถูกนำมาจำลองผ่านคอนโซลเสมือนวียูใน ค.ศ. 2014 และเป็น "โปรแกรมตัวแทน" ส่งเสริมสำหรับเครื่องเล่นนินเท็นโด 3ดีเอส ใน ค.ศ. 2011 โดยเฉพาะ
โยชิส์ไอส์แลนด์ได้รับการยกย่อง "ทันที" และ "เป็นสากล" จากข้อมูลของเว็บไซต์ไอจีเอ็น และเว็บไซต์รวมคะแนน เมทาคริทิก และขายได้มากกว่า 4 ล้านหน่วย นักวิจารณ์ทั้งร่วมสมัยและสมัยเก่าให้คำยกย่องในเรื่องภาพของเกม เสียง การออกแบบด่าน และการเล่น และกำหนดโยชิส์ไอส์แลนด์ให้เป็นชิ้นเอกและเกมแพลตฟอร์มที่ดีที่สุดตลอดกาล เกมสร้างชื่อเสียงให้โยชิในฐานะตัวละคร และอาชีพการงานของมิยะโมะโตะ รูปแบบศิลปะที่โดดเด่นและลักษณะพิเศษของโยชิในเกมโยชิส์ไอส์แลนด์จะปรากฏในเกมชุดโยชิ ทั้งการปรากฏตัวเป็นเวลาสั้น ภาคแยก และภาคต่อ ได้แก่ โยชิส์สตอรี (1998) โยชิส์ไอส์แลนด์ดีเอส (2006) และโยชิส์นิวไอส์แลนด์ (2013) เกมแพลตฟอร์ม มาริโอ 2D สำหรับคอนโซลในบ้านเกมต่อมาคือ นิวซูเปอร์มาริโอบราเธอส์วี จำหน่ายใน 14 ปีต่อมา
กานต์ชนิต ซำมะกุล
กานต์ชนิต ซำมะกุล หรือ กานต์ชนิตา ซำมะกุล (ชื่อเล่น: พริก) เกิดเมื่อวันที่ 5 มิถุนายน พ.ศ. 2524 ที่กรุงเทพมหานคร จบการศึกษาระดับปริญญาตรี เอกการแสดงและการละคร จากคณะศิลปกรรมศาสตร์ มหาวิทยาลัยศรีนครินทรวิโรฒ เข้าสู่วงการบันเทิงด้วยการถ่ายแบบ ถ่ายโฆษณาในแบบเซ็กซี่ วาบหวิว ก่อนที่จะมีผลงานการแสดงละครโทรทัศน์ในบทตัวประกอบ อาทิ หน้าต่างบานแรก ทางไอทีวี (พ.ศ. 2544), บ่วงรัก ทางช่อง 5, บ้านสีขาวกับดาวดวงเดิม ทางช่องเดียวกัน, โลกสองใบของนายเดียว ทางช่อง 7 เป็นต้น ก่อนจะมารับบทนำในภาพยนตร์เรื่อง จ.เจี๊ยวจ๊าว ในปี พ.ศ. 2546
ต่อมาเธอมีข่าวคราวอยู่บ่อยครั้งว่ามีวิดีโอคลิปหรือภาพถ่ายในแบบวาบหวิวที่ดูเหมือนเจตนาหลุดออกมาแพร่ตามอินเทอร์เน็ต จึงทำให้เป็นที่รู้จักดียิ่งขึ้น
ในการชุมนุมของพันธมิตรประชาชนเพื่อประชาธิปไตย พ.ศ. 2551 กานต์ชนิตา เข้าร่วมชุมนุมด้วย โดยทำหน้าที่อาสาสมัครพยาบาลแจกยาและพยาบาลผุ้ชุมนุมที่เจ็บป่วย และอาสารวบรวมเงินบริจาคเพื่อช่วยในการชุมนุม ด้วยการขายประกาศนียบัตรมหาวิทยาลัยราชดำเนินที่ทางเจ้าตัวและกลุ่มเพื่อน ๆ ได้ร่วมกันทำขึ้นมา พร้อมกับประกาศว่าเลิกถ่ายแบบในลักษณะนี้อีกแล้ว เพราะต้องการให้เกียรติกับทางกลุ่มพันธมิตรฯ
ต่อมาได้เป็นพิธีกรรายการโทรทัศน์อยู่ทางช่องเถ้าแก่ ในเครือข่ายของ ASTV ปัจจุบันเป็นพิธีกรรายการเปลี่ยนก่อนป่วย รู้ไว้ไกลโรค ทางช่อง News 1 (ASTV เดิม)
ฉินเซี่ยวกง
ฉินเซี่ยวกง (382–338 ปีก่อนคริสตกาล) พระนามเดิมว่า ฉฺวี เหลียง (渠梁) ทรงเป็นผู้ปกครองรัฐฉิน (秦國) ตั้งแต่ 361 ถึง 338 ปีก่อนคริสตกาล ซึ่งตรงกับยุครณรัฐ (戰國) ในประวัติศาสตร์จีน ทรงเป็นที่รู้จักเพราะได้ชาง ยาง (商鞅) แห่งรัฐเว่ย์ (衛國) ซึ่งเป็นรัฐบุรุษที่นิยมกฎหมาย มารับใช้ และทรงอนุญาตให้ชาง ยาง ปฏิรูปการเมือง การทหาร และเศรษฐกิจขนานใหญ่ในรัฐฉิน แม้การปฏิรูปดังกล่าวจะถูกขุนนางรัฐฉินจำนวนมากวิพากษ์วิจารณ์และคัดค้านอย่างรุนแรง แต่ฉินเซี่ยวกงก็ทรงสนับสนุนชาง ยาง อย่างเต็มที่ และการปฏิรูปก็ช่วยให้รัฐฉินได้เป็นรัฐมหาอำนาจอันโดดเด่นในท่ามกลางหมู่รณรัฐทั้งเจ็ด
ประวัติ
ฉินเซี่ยวกงทรงขึ้นครองราชย์ในรัฐฉินสืบต่อจากฉินเซี่ยนกง (秦獻公) พระบิดา เมื่อ 361 ปีก่อนคริสตกาล ขณะนั้น ฉินเซี่ยวกงมีพระชนม์ 21 ชันษา และมีพระปณิธานปรารถนาจะนำพารัฐฉินกลับสู่ความรุ่งโรจน์ในอดีตเหมือนครั้งรัชกาลของฉินมู่กง (秦穆公) ที่รัฐฉินได้เป็นหนึ่งในกลุ่มห้าอธิราช (五霸) ดังนั้น ฉินเซี่ยวกงจึงทรงออกประกาศรับผู้มีความสามารถมาช่วยสร้างบ้านเมืองให้แข็งแกร่ง โดยทรงให้คำมั่นจะประทานรางวัลเป็นตำแหน่งชั้นสูงและที่ดินหลายผืน ชาง ยาง แห่งรัฐเว่ย์ ตกลงใจมาถวายตัวตามประกาศนี้ หลังจากที่ไปรัฐอื่นแล้วถูกปฏิเสธมาตลอด
ผู้ทูลเสนอชาง ยาง ต่อฉินเซี่ยวกง คือ Jing Jian และชาง ยาง ได้เข้าเฝ้าฉินเซี่ยวกงสองครั้งเพื่อเสนอแนวคิดเกี่ยวกับการปกครองโดยอิงหลักการลัทธิขงจื๊อ ลัทธิเต๋า และสำนักอื่น ๆ แต่ไม่ถูกพระทัยฉินเซี่ยวกงนัก ในการเข้าเฝ้าครั้งที่สาม ชาง ยาง ทูลเสนอแนวคิดการปกครองแบบเข้มงวดโดยอิงหลักการนิยมกฎหมาย ซึ่งทำให้ฉินเซี่ยวกงสนพระทัย ฉินเซี่ยวกงทรงอภิปรายเรื่องดังกล่าวกับชาง ยาง ถึงสามวันสามคืน จนบรรลุเป็นร่างแผนการปฏิรูป มีการนำแผนดังกล่าวไปปฏิบัติใน 363 ปีก่อนคริสตกาล แต่ขุนนางรัฐฉินหลายคนคัดค้านอย่างรุนแรง กระนั้น ฉินเซี่ยวกงก็ทรงสนับสนุนแผนของชาง ยาง และทรงรับรองว่า การปฏิรูปจะเป็นไปตามแผนอย่างแน่แท้
การปฏิรูปของชาง ยาง ทำให้เกิดความเปลี่ยนแปลงหลายขนานในรัฐฉิน รัฐฉินกลายเป็นรัฐที่ใช้กฎหมายควบคุมเข้มงวด และนิยมการใช้กำลังทหาร ถึงบีบคั้นขั้นกดขี่ มีการบังคับให้ประชากรโยกย้ายถิ่นฐานเพื่อให้การเกษตรขยายพื้นที่ และมีการมอบรางวัลหรือลงโทษราษฎรตามผลงานด้านทหารและกสิกรรม
ครั้น 366 ปีก่อนคริสตกาล กองทัพรัฐฉินเอาชนะกองกำลังร่วมของรัฐหาน (韓國) กับรัฐเว่ย์ (衞国) ได้ในการรบที่ฉือเหมิน (石门) ทหารและข้าราชการรัฐฉินได้ปูนบำเหน็จตามจำนวนศีรษะข้าศึกที่ตัดมาได้ นอกจากนี้ รัฐฉินยังเดินหน้ายึดที่ดินจากรัฐเว่ย์ ทำให้รัฐเว่ย์ต้องอาศัยความช่วยเหลือจากรัฐจ้าว (趙國) เพื่อให้อยู่รอด ความพ่ายแพ้และสูญเสียนี้ทำให้รัฐเว่ย์เสื่อมถอยลงอย่างหนัก
ฉินเซี่ยวกงทรงครองรัฐฉิน 24 ปีจนสิ้นพระชนม์เมื่อ 338 ปีก่อนคริสตกาล สิริพระชนม์ 44 ชันษา ผู้สืบราชสมบัติต่อ คือ ฉินฮุ่ยเหวินหวัง (秦惠文王) พระโอรส เมื่อฉินเซี่ยวกงสิ้นพระชนม์แล้ว ฉินเซี่ยวกงทรงได้รับการเฉลิมพระนามว่า "เซี่ยว" (孝; "กตัญญู")
ฉินเซี่ยวกงทรงเป็นผู้ปกครองคนสุดท้ายของรัฐฉินที่มีตำแหน่งว่า "กง" (公; "พระยา") ผู้ปกครองถัดจากนั้นได้รับการเรียกขานว่า "หวัง" (王; "กษัตริย์")
เหตุการณ์สืบเนื่อง
การปฏิรูปในรัชสมัยฉินเซี่ยวกงเป็นการวางรากฐานอันแข็งแรงให้แก่รัฐฉิน ก่อให้เกิดการหลอมรวมแผ่นดินจีนเป็นหนึ่งในอนาคตกาลภายใต้การนำของฉินฉื่อหฺวังตี้ (秦始皇帝) แห่งราชวงศ์ฉิน (秦朝) ผู้เป็นเชื้อสายของฉินเซี่ยวกงเอง
เนียง
ต้นเนียง หรือ ลูกเนียง เป็นไม้ยืนต้น เป็นพืชพื้นเมืองในเอเชียตะวันออกเฉียงใต้ มีกลิ่นแรง ในอินโดนีเซียและมาเลเซียเรียก jering ในพม่าเรียกda nyin thee ทางภาคใต้ของไทยเรียกลูกเนียง เปลือกต้นสีเทาหรือน้ำตาลอ่อนปนเทา ยอดอ่อนสีแดง ดอกสีขาว ขนาดเล็ก ออกเป็นช่อ ผลมีเปลือกแข็ง ผลเป็นฝักแบนเป็นเกลียวไปทางเดียวกัน คล้ายรูปเกือกม้า ผิวสีน้ำตาลคล้ำ ในลูกเนียงดิบมีกรดเจงโคลิก (djenkolic acid) ซึ่งเป็นกรดอะมิโนที่มีกรดกำมะถันสูงมาก สารนี้ทำลายระบบประสาทของไต ทำให้ปัสสาวะไม่ออก หรือปัสสาวะไม่สะดวก
เนื้อข้างในรับประทานได้ ผลอ่อนเปลือกในที่ติดกับเม็ดเป็นสีนวล ต้มสุกแล้วด้าน ผิวสีดำ เนื้อไม่เหนียว ผลแก่จัดเมื่อต้มจะเป็นสีปูนแดง เนื้อเหนียวมัน ไม่มีกลิ่นเหม็น ทางใต้กินเป็นผักจิ้มน้ำพริก กินกับขนมจีน ถ้ามีมากจะนำไปเพาะ หรือนำไปดองก่อนรับประทาน ทำเป็นขนมได้โดยนำไปต้มเคล้ากับน้ำตาลทรายและมะพร้าวขูด ในอินโดนีเซียนำไปเป็นส่วนผสมของซัมบัล เรินดัง หรือแกง และเซอมูร์ ในพม่านำไปดองหรือต้มกินกับน้ำพริก
ศาสนาพุทธแบบทิเบต
พระพุทธศาสนาแบบทิเบต (Tibetan Buddhism) คือพุทธศาสนาแบบหนึ่งซึ่งถือปฏิบัติในทิเบต และปัจจุบันได้แพร่หลายไปในหลายประเทศ
ดินแดนทิเบตในอดีตมีความรุ่งเรืองทางพุทธศาสนามาก พุทธศาสนาแบบทิเบตมีเอกลักษณ์เฉพาะคือเป็นการผสมผสานระหว่างพุทธศาสนานิกายมหายานทั้งจากอินเดียและจีน ได้รับอิทธิพลจากพุทธศาสนานิกายตันตระของอินเดีย จนเกิดเป็นนิกายวัชรยานขึ้น ประชาชนใฝ่ธรรมะ เมื่อมีงานบุญ ประชาชนจะเดินทางไปแสวงบุญแม้จะไกลสักเพียงใด ซึ่งปัจจุบันก็มีให้เห็นอยู่มากมาย แต่เมื่อตกอยู่ในการปกครองของจีนวัดนับพันแห่งทั่วนครลาซา เหลือไม่ถึงหนึ่งร้อยแห่งในปัจจุบัน จนแทบไม่เหลือความเจริญรุ่งเรืองในอดีต
ลักษณะเฉพาะ
พุทธศาสนาแบบทิเบตจะมีการศึกษาแบ่งเป็น 3 ระดับ คือระดับต้นจะศึกษาเถรวาท ระดับกลางศึกษามหายาน และระดับสูงศึกษาวัชรยานและมนตรยาน ภิกษุถือปาติโมกข์ตามนิกายมูลสรวาสติวาท มีสิกขาบท 253 ข้อ มีความเชื่อเกี่ยวกับพระพุทธเจ้าต่างจากนิกายเถรวาทคือ นับถือพระธยานิพุทธะ 5 พระองค์ ได้แก่ พระไวโรจนพุทธะ พระอักโษภยพุทธะ พระอมิตาภพุทธะ พระอโมฆสิทธิพุทธะ และพระรัตนสัมภวพุทธะ นอกจากนี้ยังนับถือพระโพธิสัตว์อีกหลายพระองค์ เช่น พระอวโลกิเตศวรโพธิสัตว์และพระชายาคือพระนางตารา พระมัญชุศรีโพธิสัตว์ และพระวัชรปาณีโพธิสัตว์ เป็นต้น
ลักษณะเด่นอื่น ๆ ของพุทธศาสนาแบบทิเบตได้แก่ ลามะ ตรรกวิภาษ และการปฏิบัติแบบตันตระ
ลามะ
คำว่าลามะหมายถึงอาจารย์ ในการปฏิบัติธรรมในทิเบต ให้ความสำคัญกับอาจารย์มาก โดยความสัมพันธ์ระหว่างอาจารย์กับศิษย์มีผลต่อความสำเร็จของศิษย์ในการปฏิบัติตามสายตันตระ โดยถือว่าลามะเป็นตัวแทนของพระพุทธองค์ โดยเมื่อกล่าวสรณคมน์ ศิษย์จะระลึกถึงลามะเป็นที่พึ่งด้วย
วิภาษวิธี
เป็นการโต้วาทีทางธรรมโดยใช้หลักตรรกะ เพื่อให้มีความเข้าใจเกี่ยวกับหลักธรรมในพุทธศาสนาดีขึ้น ขจัดความเห็นผิด วิธีการของตรรกวิภาษจะประกอบด้วยผู้ถามและผู้ตอบ ก่อนเริ่มต้นทั้ง 2 ฝ่ายจะสวดมนต์บูชาพระมัญชุศรีโพธิสัตว์ ที่ถือว่าเป็นพระโพธิสัตว์แห่งปัญญาจากนั้นจึงเริ่มถามตอบ
การปฏิบัติแบบตันตระ
บทความหลัก: พุทธศาสนาลัทธิตันตระ
เป็นการฝึกจิตเพื่อให้จิตอยู่ในสภาวะประภัสสร เพื่อเข้าถึงสุญตาการปฏิบัติตามแบบตันตระแบ่งเป็น 4 ขั้น คือ
ยุคเริ่มต้น
ใน พ.ศ. 976 พระเจ้าลาโทโทรีแญ็นแจ็น เป็นกษัตริย์ทิเบตองค์แรกที่นับถือพระพุทธศาสนา ได้รับเครื่องบรรณาการจากตัวแทนชาวอินเดีย โดยนำคัมภีร์พระพุทธศาสนา และพระพุทธรูปเข้ามาในทิเบต ถือว่าเป็นครั้งแรกที่คนทิเบตได้รู้จักกับพระพุทธศาสนา แต่ก็ยังไม่เป็นที่แพร่หลายเท่าใดนัก เพราะชาวทิเบตยังนับถือลัทธิบอนซึ่งมีความเชื่อเรื่องภูติผีปีศาจอยู่มาก ชาวทิเบตเป็นชนชาติที่ชอบสงคราม ไม่มีอารยธรรมชั้นสูงเหมือนชนชาวเขาทั่วไป แต่ด้วยอิทธิพลของพุทธศาสนาจึงทำให้ทิเบตกลายเป็นผู้ใฝ่สันติสุข และเป็นชาวเขาที่มีอารยธรรมสูงส่งจนถึงมีอักขระพิเศษเพื่อพระศาสนา โดยนำแบบอย่างมาจากอักษรอินเดีย จากนั้นมาพระพุทธศาสนาจากอินเดียก็เข้าถึงทิเบตครั้งแรกเมื่อราวพุทธศตวรรษที่ 12 และประดิษฐานมั่นคงในพุทธศตวรรษที่ 16
ยุคประวัติศาสตร์
ใน พ.ศ. 1173 ถือว่าเป็นยุคประวัติศาสตร์ที่แท้จริงของทิเบต พระเจ้าซงแจ็นกัมโป สนับสนุนให้มีการศึกษาพุทธศาสนาจากคัมภีร์ที่นำเข้ามาตั้งแต่ยุคต้น (พ.ศ. 976) พร้อมดำเนินการปฏิรูปศรัทธาทิเบต ต่อมาประกาศให้พระพุทธศาสนาเป็นศาสนาประจำชาติ โดยการสนับสนุนของพระมเหสี 2 พระองค์ คือพระนางเหวินเฉิง พระธิดาของจักรพรรดิถังไท่จงแห่งจีน และพระนางภริคุติเทวี พระธิดาของพระเจ้าอัมสุวารมาแห่งเนปาล ทั้งสองพระองค์ทรงนับถือพระพุทธศาสนามหายานอย่างเคร่งครัด จึงได้นำพระพุทธรูปมาด้วยทั้งสองพระองค์ คือเจ้าหญิงเหวินเฉิง นำพระพุทธรูปชื่อโจโว มาประดิษฐานที่วัดซิลลากัง ในกรุงลาซา และเจ้าหญิงภริคุติเทวีได้นำพระพุทธรูปศากยมุนีที่สำคัญมาประดิษฐานที่วัดราโมเช ซึ่งเป็นวัดหลวง และมีความสำคัญรองเป็นอันดับสองในกรุงลาซา ช่วงนี้ได้มีชาวทิเบตเชื้อพระวงศ์ และข้าราชการชั้นผู้ใหญ่ไปศึกษาในจีน และพระภิกษุชาวจีนก็มาศึกษาในทิเบตเพื่อแปลพระคัมภีร์และพระสูตรจำนวนมาก
ในยุคนี้พระเจ้าซงแจ็นกัมโปได้ทรงส่งทูตชื่อ เทินมี สัมโภฏะ ไปศึกษาที่มหาวิทยาลัยนาลันทา แล้วกลับทิเบต ท่านได้เริ่มงานประดิษฐ์อักษร และเขียนไวยากรณ์สอนชาวทิเบต โดยใช้อักษรพราหมี ที่นิยมใช้กันในกัศมีร์ (แคชเมียร์) และดำเนินงานเผยแผ่พุทธศาสนาทำให้ประชาชนเลื่อมใส นับว่าพุทธศาสนามีบทบาทสำคัญในการทำให้ชาวทิเบตมีวัฒนธรรมด้านภาษา แต่ก็ยังไม่เป็นที่แพร่หลาย เพราะได้รับความต้านทานจากความเชื่อเดิม การที่ภาษาทิเบตที่มีรากฐานมาจากอินเดียทำให้รักษาความหมายในการแปลคัมภีร์พุทธศาสนาสันสกฤตเป็นทิเบตได้ดี หากต้นฉบับสันสกฤตสูญหาย ก็ใช้ต้นฉบับของทิเบตเทียบเคียงของเดิมได้ดีที่สุด
คุรุรินโปเชเผยแผ่หลักธรรม
ใน พ.ศ. 1298 - 1340 กษัตริย์องค์ที่ 5 นับจากพระเจ้าซงแจ็นกัมโปได้ไปอาราธนา พระศานตรักษิต ที่เคยศึกษาอยู่ที่มหาวิทยาลัยนาลันทามาเผยแผ่หลักคำสอนอันบริสุทธิ์ แต่ก็ไม่ประสบความสำเร็จเนื่องจากท่านสอนแต่หลักธรรม แต่ไม่สอนเวทมนตร์คาถา แต่ชาวทิเบต มีความเชื่อเรื่องอำนาจภูติผีของลัทธิบอน และขณะนั้นเกิดโรคระบาด และภัยธรรมชาติ ทำให้ประชาชนเชื่อว่าท่านนำเหตุการณ์นี้มาด้วย